Zamak Conwy

Zamak Conwy (vel. Castell Conwy) je srednjovjekovna utvrda u Conwyju na sjevernoj obali Walesa. Nalazi se pod zaštitom UNESCO-a u skupini s još tri zamka i gradskih zidina kralja Edwarda u Gwyneddu. To su iznimni primjerci vojne arhitekture iz 13. vijeka, pa su 1986. godine upisani na UNESCO-v popis mjesta svjetske baštine u Evropi. Izgrađen je za Edwarda I tokom njegovoga osvajanja Walesa između 1283. i 1289. godine. Izgrađen je kao dio šireg projekta kako bi nastao utvrđeni grad Conwy. Kombinirana obrana koštala je oko 15.000 britanskih funti, što je ogroman iznos za to razdoblje. Tokom sljedećih nekoliko vjekova zamak je igrao važnu ulogu u nekoliko ratova. Izdržao je opsadu koju je poduzeo Madog ap Llywelyn u zimi 1294/1295. godine, djelovao je kao privremeno utočište za Richarda II 1399. godine, a nekoliko mjeseci bio je u posjedu snaga lojalnih Owainu Glyndŵru 1401. godine. Nakon izbijanja engleskog građanskog rata 1642. godine, zamak je bio u posjedu snaga lojalnih Charlesu I do 1646. godine, kada je predan vojsci odanoj Parlamentu. Zamak je djelomično izgubio svoju funkciju, kako bi se spriječilo da se koristi u bilo kakve daljnje pobune, te je na kraju uništen 1665. godine. Zamak Conwy postao je atraktivna destinacija za slikare krajem 18. i početkom 19. vijeka. Broj posjetitelja rastao je i početni restauratorski radovi provedeni su u drugoj polovici 19. vijeka. UNESCO smatra Conwy jednim od "najboljih primjera kasnog 13. vijeka i vojne arhitekture u Evropi s početka 14. vijeka", pa je svrstan u svjetsku baštinu. Izvori